  Виталий Пронин ГИБДД-лэн Глазовысь ёзаз ужасьёс выль ар каникулъёс дыръя выль удыс борды басьтӥськоно кариськизы. Туэысен соос быгатэмзыя юрттэт сёто Балезино черкогуртысь нылпи юртын улӥсь пиналъёслы. Нырысетӥ пумиськонзы 4-тӥ январе ортчиз. Сюресъёс вылын кышкытлыклэсь утиськонъя кун инспекциын ужасьёс огдырлы дӥсьсэс воштӥзы но Тол бабайёслы пӧрмытскылӥзы. Нылпиосты ческыт кузьымъёсын куноятэм сяна, тодазы вайытӥзы ульчаын мынон-ветлон правилоос сярысь. Глазысь полициын ужасьёс оско, пумиськонъёссэс ӵемгес ортчытъялозы, нош нылпи юртысь пиналъёс мынон-ветлон правилоосты уз тӥялэ шуыса.Валентина КУТУЗОВА. Теги: Глаз Егитъёс  